Diari Oficial de la Generalitat Valenciana


Sumari del DOGV 1519, del 11-04-1991 (1991/820787)

DECRET 54/1991, de 27 de març, del Consell de la Generalitat Valenciana, pel qual s'aprova l'Oferta d'Ocupació Pública de la Generalitat Valenciana per a 1991.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/03/27/54/dof/vci/html**

### Dades del document

Número de DOGV
:   1519

Data del DOGV
:   11-04-1991

Secció del DOGV
:   DISPOSICIONS GENERALS

Número del document
:   1991/820787


Data del document
:   27-03-1991

Organisme emissor
:   Conselleria d'Administració Pública

Tipus de document
:   Decret

Correcció d'errades

Decret 54/1991, de 27 de març, del Consell de la Generalitat Valenciana, pel qual s'aprova l'Oferta d'Ocupació Pública de la Generalitat Valenciana per a 1991.  
L'article 20 del Decret Legislatiu de 20 de març de 1991, del Consell de la Generalitat Valenciana, pel qual s'aprovà el text refós de la Llei de la Funció Pública Valenciana, i també l'article 8 del vigent Conveni Col·lectiu del Personal Laboral de la Generalitat Valenciana, en relació amb l'article 2 del Decret 69/1986, de 2 de juny, del Consell de la Generalitat Valenciana, pel qual va ser aprovat el reglament de selecció de personal i provisió de llocs de treball de la Generalitat Valenciana, estableixen els criteris per a elaborar l?oferta d'ocupació pública, i es concep com a instrument de racionalització dels processos de selecció del personal al servei de l'administració pública, en els quals han de prevaler els principis constitucionals d'igualtat, mèrit i capacitat.  
Igualment es pot considerar l?oferta d'ocupació pública com un mecanisme eficaç, per a dur a terme la promoció interna a la qual fa referència l'article 50 del text refós esmentat i l'article 8 del Conveni Col·lectiu del Personal Laboral de la Generalitat Valenciana. En aquest sentit cal destacar que en les xifres totals de vacants que s'indiquen en els annexos d'aquest decret s'inclouen les corresponents a promoció interna. En les respectives convocatòries podrà reservar-se fins a un 40% de les places per a ser proveïdes pel sistema de promoció interna.  
En l?oferta d'ocupació pública de l'any 1991 de la Generalitat Valenciana cal destacar també que, segons l'article 15 del text refós, es distingeixen les vacants destinades a personal funcionari d'administració general, d'administració especial i les de personal laboral.  
L'oferta d'ocupació pública per a l'any 1991 suposa també l'acabament definitiu de les ofertes corresponents als anys 1988 i 1989, ja que s'incorporen a aquesta els llocs de treball que, inclosos en les anteriors ofertes, no s'han convocat i, per tant, el proveïment es farà mitjançant la gestió de l?oferta de 1991.  
Per tot això, a proposta del Conseller d'Administració Pública, i amb la deliberació prèvia del Govern Valencià en la reunió del dia 27 de març de 1991,  
DECRETE:  
Article 1  
D'acord amb l'article 20 del Decret Legislatiu de 20 de març de 1991, del Consell de la Generalitat Valenciana, pel qual s'aprovà el text refós de la Llei de la Funció Pública Valenciana, l'article 8 del vigent Conveni Col·lectiu del Personal Laboral de la Generalitat Valenciana, l'article 10 de la Llei 7/1990, de 28 de desembre, de Pressupostos de la Generalitat Valenciana per a l?exercici de 1991, i l'article 2 del Decret 69/1986, de 2 de juny, del Consell de la Generalitat Valenciana, s'aprova l?oferta d'ocupació pública per a 1991, en els termes establerts en aquest decret.  
Article 2  
En l'oferta s'inclouen les vacants dotades en els pressupostos de la Generalitat Valenciana per a 1991, l'ocupació de les quals es preveu realitzar durant aquest exercici, com es detalla seguidament:  
Annex I. Llocs de treball per a funcionaris, sector administració general i sector administració especial.  
Annex II. Llocs de treball per a laborals.  
Article 3  
Podrà reservar-se en cada convocatòria des d'un 20% fins a un 40% de les vacants convocades per a ser proveïdes pel sistema de promoció interna. Els esmentats llocs de treball es cobriran, si escau, d'acord amb el que es preveu en el text refós de la Llei de la Funció Pública Valenciana.  
Article 4  
1. D'acord amb el que estableix la Llei 13/1982, de 7 d'abril, d'Integració Social dels Minusvàlids, en les proves selectives, incloses les que corresponen a la promoció interna, seran admeses les persones amb minusvàlues en igualtat de condicions que la resta d'aspirants.  
Les convocatòries per a la provisió de llocs de treball d'aquesta oferta no establiran exclusions per minusvàlues, llevat dels casos en què siguen incompatibles amb l?exercici de les tasques o funcions corresponents.  
2. En les convocatòries d'ingrés per al personal laboral, incloent-hi les de promoció interna, s'aplicarà el que s'estableix en el número anterior. A més, s'establirà una reserva no inferior al 3% de les vacants per ser cobertes entre personal amb discapacitat de grau igual o superior al 33%, de manera que progressivament s'arribe al 2% dels efectius totals del personal de l'administració de la Generalitat Valenciana, sempre que aquests superen les proves selectives. L'opció de llocs reservats haurà de formular-se en la sol·licitud de participació en les convocatòries, la qual cosa s'hi haurà d'indicar expressament.  
3. A l?efecte d'aquest article, correspondrà als òrgans competents de la Conselleria de Treball i Seguretat Social acreditar la condició de persona amb minusvàlua o discapacitada.  
La compatibilitat amb l'exercici de tasques i funcions la podran acreditar tant els esmentats òrgans com l'administració sanitària. En totes les convocatòries s'haurà d'indicar expressament l'esmentada competència.  
Article 5  
En cap cas caldrà la prèvia inscripció en les oficines d'ocupació per a participar en les proves selectives derivades d'aquesta oferta d'ocupació pública.  
Article 6  
La utilització de l'augment addicional del 10% de les vacants que hi ha, previst en l'article 9.2 del text refós de la Llei de la Funció Pública Valenciana, haurà d'esmentar-se expressament en cadascuna de les convocatòries de les proves selectives.  
Article 7  
Les convocatòries objecte d'aquesta oferta s'hauran de publicar en el termini màxim de tres mesos des de la publicació d'aquest decret. En aquestes els aspirants podran optar per realitzar les proves en qualsevol dels dos idiomes oficials de la Comunitat Valenciana.  
D'acord amb l'article 9.a) del reglament de selecció de personal i provisió de llocs de treball, aprovat pel Decret 69/1986, de 2 de juny, del Consell de la Generalitat Valenciana, podrà exigir-se per a l'accés als grups A i B d'administració general i d'administració especial coneixements dels idiomes anglès o francès, segons el que s'establesca en les convocatòries corresponents.  
Article 8  
En els concursos generals per a la provisió dels llocs de treball objecte d'aquesta oferta d'ocupació pública només podran participar, junt amb el personal habilitat, els funcionaris de carrera i el personal laboral fix al servei de la Generalitat Valenciana, sense perjudici del que disposa l'article 10 del text refós esmentat.  
DISPOSICIONS ADDICIONALS  
Primera  
El procés de les proves selectives per a l?ingrés en l'administració de la Generalitat Valenciana que es deriven de les convocatòries objecte d'aquesta oferta d'ocupació pública el farà l?Institut Valencià d'Administració Pública. Les esmentades proves es concretaran en les respectives convocatòries segons el nombre de vacants i la seua naturalesa jurídica.  
Segona  
Els models de sol·licitud per participar en els procediments d'ingrés i els sistemes de pagament de drets d'examen els fixarà l?Institut Valencià d'Administració Pública en les corresponents convocatòries.  
DISPOSICIONS FINALS  
Primera  
Els llocs de treball inclosos en aquesta oferta d'ocupació pública no podran modificar la seua classificació fins després d'haver-se realitzat les corresponents proves selectives i la provisió dels corresponents lloes de treball.  
Segona  
Aquest decret vigirà l'endemà de la publicació en el Diari Oficial de la Generalitat Valenciana.  
València, 27 de març de 1991.  
El President de la Generalitat Valenciana,   
JOAN LERMA I BLASCO  
El Conseller d'Administració Pública,   
EMERIT BONO I MARTINEZ  
ANNEX I  
Llocs per a funcionaris  
1) Administració general  
Grup A: 65   
Grup B: 2   
Grup C: 68   
Grup D: 285   
Total: 420  
II) Administració especial  
Grup A:  
- Metges: 39   
- Metges inspectors: 24   
- Arquitectes: 15   
- Enginyers agrònoms: 8   
- Enginyers industrials: 2,   
- Enginyers forestals: 4   
- Periodistes: 3   
- Farmacèutics: 2   
- Veterinaris: 4   
- Químics: 3   
- Biòlegs: 3   
- Psicòlegs: 1   
- Psicopedagogs: 2   
- Llicenciats en educació física: 5   
- Llicenciats geografia i història: 3   
- Informàtics: 10.  
- Eng. superior/llic. ciències: 2   
- Tècnic superior seguretat i higiene: 5   
- Tècnic superior documentalista: 2   
- Facultatiu arxius i biblioteques: 1   
- Estadístics: 7   
- Tècnic d'acció social: 2   
- Tècnic superior patrimoni teatral: 1   
- Tècnic superior promoció cultural: 1   
- Tècnic superior publicacions: 1   
- Tècnic superior sanitat ambiental: 1   
- Tècnic sup. higiene dels aliments: 4   
- Tècnic sup. registre d'aliments: 1   
- Tècnic superior programes salut: 2  
Total: 158  
Grup B:  
- ATS/DUE: 25   
- Fisioterapeutes: 6   
- Enginyers tècnics agrícoles: 10   
- Enginyers tèc. obres públiques: 16   
- Arquitectes tècnics: 14   
- Assistents socials: 16   
- Enginyers tèc. telecomunicacions: 2   
- Informàtics: 16   
- Enginyers tècnics mines: 4   
- Enginyers tècnics industrials: 5   
- Ajudants arxius i biblioteques: 8   
- Tècnics mitjans promoció lingüística: 6   
- Tècnics mitjans laboratori: 5   
- Mestre escola infantil: 6   
- Terapeuta ocupacional: 1   
- Inspector treball de camp: 2   
- Tècnic mitjà informació juvenil: 2   
- Tècnic mitjà especialista menor: 7   
- Tècnic mitjà acció social: 3   
- Tècnic mitjà seguretat i higiene: 2   
- Tècnic mitjà serveis joventut: 1   
- Tèc. mitjà activitats turístiques: 1   
- Tècnic mitjà ports: 1   
- Tècnic mitjà registre alimentari: 1   
- Tècnic mitjà orientació familiar: 1   
- Tècnic mitjà registre tumors: 1   
- Tècnic mitjà sanitat ambiental: 1   
- Psicomotricista: 1   
- Tècnic mitjà informació: 1   
- Tècnic mitjà documentalista: 1   
- Tècnic mitjà integració: 1   
- Tècnic mitjà prog. consum escola: 1  
Total 168  
Grup C:  
- Adjunts taller: 5   
- Informàtics: 23   
- Delineants: 4   
- Educadors educació especial: 26   
- Subinspectors treballs de camp: 3   
- Educadors acció social: 2   
- Especialistes capacitació: 2   
- Especialistes gestió mitjans: 1   
- Especialistes laboratori: 1   
- Especialistes topografia: 1   
- Especialistes projectes i obres: 4  
Total 72  
ANNEX II  
Llocs de treball per a laborals  
Grup D:   
- Auxiliars clínica: 16   
- Auxiliars explotació portuària: 12   
- Encarregats grup enquestadors: 3   
- Vigilants obres públiques: 3   
Total: 34  
Grup E  
- Ajudants residència/serveis: 22  
Total: 22


Còpia Permalink ELI